cyanic-selkie/wikianc huggingface dataset:
Gereformeerde kerk Noord-Oosrand
Die Gereformeerde kerk Noord-Oosrand is ’n klein gemeente van die Gereformeerde Kerke in Suid-Afrika met sy middelpunt op die landbouhoewes oos van Kempton Park en noord van Benoni.
Thomas Henry Huxley
Huxley se debat met die Engelse Biskop, Samuel Wilberforce in 1860 was 'n bekende openbare gebeurtenis. Die debat was oor evolusie en is wyd in die pers gerapporteer. Baie mense was van mening dat Huxley die debat gewen het, wat Huxley se loopbaan en die teorieë oor evolusie 'n hupstoot gegee het. Huxley het ook wetenskaplike onderwys in Brittanje bevorder en het teen meer ekstreme vorme van godsdiens geveg. Huxley het die term agnosties gebruik om sy sienings oor godsdiens te beskryf, 'n term wat vandag nog gebruik word.
Gaetano Donizetti
Vroeë lewe
Hy was die jongste van drie seuns van die opsigter van die monte di pieta (die munisipale pandjieswinkel) en het sy musikale studies onder Giovanni Simone Mayr, die Beierse priester en musiekdirekteur van Sta. Maria Maggiore, Bergamo se hoofkerk, en ook ‘n suksesvolle operakomponis, begin. As koorknaap het Donizetti nie uitgeblink nie, maar Mayr het ‘n ontluikende musikale vermoë in hom bespeur en toegesien dat hy toegelaat word tot die Liceo Filarmonico (die musiekskool) in Bologna waar hy opleiding ontvang het in kontrapunt en die fuga. Sy vader was hoopvol dat hy ‘n kerkkomponis sou word, maar alhoewel hy ‘n groot verskeidenheid gewyde musiek gekomponeer het, het sy werklike aanleg in teatermusiek gelê.
Gereformeerde kerk Noord-Oosrand
Die kerkgebou is geleë by Wattleweg 34, Petit,. Die gemeentegrense sluit gebiede in soos Bredell, Brentwoodpark, Cloverdene, Crystalpark, Fairleads, Goedeburg, Nestpark, Putfontein, Slaterville en Zesfontein in. In dieselfde omgewing is die NG gemeente Zesfontein in 1952 gestig en ’n gelyknamige gemeente van die Nederduitsch Hervormde Kerk op 31 Oktober 1967. Van 2000 tot einde 2014 het die Gereformeerde kerk Noord-Oosrand se belydende lidmate van 231 tot 90 afgeneem, die NG gemeente Zesfontein s’n van 382 tot 250 en die Hervormde gemeente s’n van 323 tot 137.
Gaetano Donizetti
Vroeë lewe
Donizetti het sy eerste sukses behaal met Enrico di Borgogna, wat in 1818 by die Teatro San Luca in Venesië opgevoer is, en in die volgende 12 jaar het hy 31 operas gekomponeer. Die meeste daarvan is in Napels opgevoer en nou vergete. In 1830 het sy Anna Bolena wat in Milaan opgevoer is aan hom groot roem besorg. Twee jaar later het hy verdere ewigdurende sukses behaal met L'elisir d'amore (Die Eliksir van Liefde). Die libretto is deur Felice Romani, wat destyds as die beste teaterdigter beskou is, geskryf. Lucrezia Borgia (1833), ook met ‘n libretto deur Romani, het sy reputasie by La Scala en elders verstewig. Soos sy voorgangers Rossini en Bellini het hy hom volgende toegespits op Parys waar sy Marino Faliero, hoewel nie ‘n mislukking nie, nie kon meeding nie met Bellini se I Puritani, wat ‘n paar weke vroeër opgevoer is. Donizetti het hierna teruggekeer na Napels vir die opvoering van sy tragediese meesterstuk, Lucia di Lammermoor op 26 September 1835.
Thomas Henry Huxley
Vroeë lewe
Thomas Henry Huxley is in Ealing gebore, 'n dorpie in Middlesex. Hy was die tweede jongste van agt kinders van George Huxley en Rachel Withers. Sy ouers was lede van die Kerk van Engeland, maar het simpatie met nonkonformiste gehad. Soos sommige ander Britse wetenskaplikes van die negentiende eeu, soos Alfred Russel Wallace, is Huxley grootgemaak in 'n geletterde middelklasgesin wat in moeilike tye beland het. Thomas se pa was 'n wiskunde onderwyser by Ealing Skool totdat dit gesluit het, wat die gesin in finansiële probleme geplaas het. As gevolg hiervan het Thomas die skool op die ouderdom van 10 verlaat, na slegs twee jaar van formele skoolopleiding.
Gereformeerde kerk Noord-Oosrand
Noord-Oosrand is in 1955 afgestig, blykbaar van sowel Kemptonpark as Benoni. Eers nadat Kemptonpark die wyke Bredell en Pomona in 1961 aan Noord-Oosrand afgestaan het, kon die kerkraad met die beplanning van ’n eie kerkgebou begin, want tot in daardie stadium het die belydende lidmate net sowat 140 getel. Hoeveel lidmate in 1961 oorgekom het, is nie bekend nie. Op 24 Julie 1961 het die kerkraad besluit om ’n kerkgebou op te rig. Gerrie Opperman van Kempton Park is as bouaannemer aangestel. Die gebou is opgerig volgens die oorspronklike plan van die Gereformeerde kerk Pretoria-Sunnyside. Ds. J.C. Kruger het die hoeksteen op 30 September 1961 gelê en op Saterdag 9 Desember 1961 om drieuur is die nuwe kerk amptelik ingewy.
Thomas Henry Huxley
Vroeë lewe
Ten spyte van hierdie onbenydenswaardige begin, was Huxley vasbeslote om homself op te voed. Hy het een van die groot outodidakte van die negentiende eeu geword. Eers het hy Thomas Carlyle se Geology en Hamilton se Logic gelees. In sy tienerjare het hy homself Duits geleer, en uiteindelik vlot daarin geword. Later het Charles Darwin hom gebruik as 'n vertaler van wetenskaplike materiaal uit Duits na Engels. Hy het Latyn en genoeg Grieks geleer om Aristoteles in die oorspronklike te lees.
Huldeblyke
'n Wandellaan in die Sir Seewoosagur Ramgoolam Botaniese tuin in Mauritius dra sy naam.
Gaetano Donizetti
Sukses in Parys
Donizetti het tot 1838 voortgegaan om in Napels te werk, toe sensors aanstoot geneem het teen die opvoering van sy Poliuto, wat oor ‘n Christenmartelaar handel, op grond daarvan dat die onderwerp nie geskik was vir die verhoog nie. Hierna het hy na Parys teruggekeer, waar Bellini se vroeë dood en Rossini se uittrede hom sonder ernstige mededingers gelaat het. Hy het van sy gewildste operas weer opgevoer, hoewel Lucrezia Borgia onttrek moes word vanweë besware deur Victor Hugo, op wie se drama die libretto gebaseer is. Poliuto is in 1840 opgevoer onder die titel Les Martyrs, met ‘n Franse teks deur Eugène Scribe. Dit is voorafgegaan deur die opéra comique La fille du régiment (Die Dogter van die Regiment), wat met die jare enorme populariteit behaal het en opgevoer is deur die beste soprane van die era, insluitende Jenny Lind, Adelina Patti, Marcella Sembrich, Emma Albani, en ander divas van die 19de eeu. Later in dieselfde jaar het die Paris Opéra La favorite, Donizetti se eerste essay in die Franse grande opera, opgevoer.
Gereformeerde kerk Noord-Oosrand
Die katkisasiekinders van Cloverdene het ’n Kanselbybel geskenk wat vandag dekades later nog in gebruik was. Prof. S.J. du Toit het die kerk oopgesluit. Oudl. P.J. Venter het die Kanselbybel in ontvangs geneem en dit op die preekstoel geplaas. Daarna het prof. Du Toit ’n rede gelewer na aanleiding van Jeremia 7:4 (b) en 14 (a).
Gaetano Donizetti
Sukses in Parys
Bartolomeo Merelli, ‘n medeleerling van Donizetti, is aangestel as die direkteur van La Scala en ook van die Kärnthnerthor Teater in Wene. Hy het Donizetti versoek om ‘n opera vir La Scala te komponeer, Die werk, Maria Padilla, is in 1841 opgevoer, slegs ‘n paar weke voor die bekende premiére van Verdi se Nabucco. Merelli het ook ‘n opera aangevra vir sy Weense teater. Linda di Chamounix, ‘n romantiese opera semiseria, is in 1842 opgevoer en was gewy aan keiserin Maria Anna. Donizetti het alreeds deur die toedoen van prins Metternich onder die aandag gekom van keiser Ferdinand I en in sy teenwoordigheid Rossini se Stabat Mater gedirigeer. Hy is gevolglik aangestel as die amptelike komponis van die keiser, wat meegebring het dat hy ses maande uit die jaar in Wene moes wees, maar hom andersins toegelaat het om elders te werk gedurende die res van die jaar. Terselfdertyd het Rossini, wat altyd omgesien het na Donizetti se belange in Parys en hom toevertrou het met die eerste opvoering van sy Stabat Mater in Bologna, by hom aagedring om aansoek te doen vir die vakante direkteurskap van die Liceo in dié stad. Donizetti het egter gemeen dat hy nie die verantwoordelikheid kon aanvaar nie en het verkies om sy winsgewende operaloopbaan voort te sit. Terug in Parys het hy die verruklike en geestige komiese opera Don Pasquale by die Théâtre Italien opgevoer.
Gesondheidsprobleme
Donizetti was egter reeds in die kloue van ‘n dodelike siekte. Hy het sy laaste belangrike opera, Dom Sébastien, met ‘n libretto deur Scribe, by die Paris Opéra in 1843 opgevoer onder onuitstaanbare hoofpyne. Hy het vinnig merkbaar ouer geword en ook sy aantreklike gelaatstrekke en ewewigtige temperament, wat hom goed gestand gedoen het tydens die uitdagings van opera opvoerings, verloor. Dom Sébastien was ‘n sukses, alhoewel dit ongunstige resensies ontvang het.
Die oorblywende jare het Donizetti in kranksinnigheid verval. As ‘n pasiënt in ‘n private instelling vir kranksinniges naby Parys het hy onderonsies gehad met die Franse polisie, wat gesteun is deur die geneeskundiges. Hy is ten einde laaste na Bergamo geneem deur sy toegewyde neef. Hy het gely aan algemene paralise wat by kranksinnige sifilislyers voorkom en was ontneem van wilskrag, spraak en beheer oor sy liggaam, en het voortgestrompel tot 8 April 1848. Dit was ‘n betreurenswaardige en tragiese einde vir ‘n aantreklike en vrolike man wat, anders as Bellini, nooit afgunstig was oor die suksesse van ander komponiste nie en by tye ‘n ruimhartigheid en gulhartigheid van gees getoon het. Hy het byvoorbeeld vir die Franse komponis Berlioz, wie se kritiek in die Le Journal des Débats konsekwent vyandig was, op die vooraand van Berlioz se vertrek na Wene ‘n bekendstellingsbrief aan prins Metternich gestuur.
Donizetti het altyd meer guns geniet by die publiek as by die kritici. Gedurende sy leeftyd het hy enorme sukses behaal en die belonings was aansienlik. Sy gewildheid het tot die einde van die eeu geduur, maar teen 1914 het sy operas, oorskadu deur Verdi en Wagner se meesterstukke, byna nie meer deel van die standaardrepertorium gevorm nie. In die 1950’s was daar ‘n hernieude waardering vir sy werke. Dit is derhalwe ten minste onwaarskynlik dat Lucia di Lammermoor, L'elisir d'amore, en Don Pasquale toegelaat sal word om in die vergetelheid te verdwyn.
Operas
Donizetti het 75 operawerke gekomponeer, waaronder:
Ander werke
Hy het twee oratorios, verskeie kantates, gewyde stukke, ten minste 20 strykkwartette, drie strykkwintette en verskeie liedere gekomponeer.
Bykomende leesmateriaal
Gedetaileerde studies van die komponis en sy werke kan gevind word in Herbert Weinstock se Donizetti and the World of Opera in Italy, Paris, and Vienna in the First Half of the Nineteenth Century (1963, herdruk 1979), en in William Ashbrook se Donizetti (1965), en Donizetti and His Operas (1982).
Amelia Cooke
Amelia Cooke (gebore 24 Mei 1979) is 'n Amerikaanse aktrise. Sy is bekend vir haar rolle in die televisiereekse CSI: Miami (2002) en Tilt (2005).
Koersk (stad)
Koersk (Russies: Курск) is ’n stad in Rusland en die hoofstad van die federale deelgebied Koersk-oblast. Dit is by die samevloei van die Koer-, Toeskar- en Seim-rivier geleë. Die bevolking in 2013 was 428 741.
Die gebied om Koersk was tydens die Tweede Wêreldoorlog die toneel van ’n ommekeer in die stryd tussen Rusland en Duitsland met die Slag van Koersk, waartydens een van die grootste tenkgevegte in die geskiedenis daar plaasgevind het.
Geskiedenis
Koersk is oorspronklik as ’n fort op ’n heuwel gebou wat oor die vlaktes uitgekyk het. Die nedersetting was aan drie kante deur steil kranse en die Koer-, Toeskar- en Seimrivier omring. In die noorde was digte woude.
thumb|links|220px|Stalinistiese argitektuur weerskante van Rooiplein. thumb|220px|links|Koersk voor 1917. Die eerste aangetekende rekord van Koersk kom uit 1032, in Die Verhaal van Igor se Veldtog. Dit was die setel van ’n klein prinsdom wat in die 12de en 13de eeu deur sy bure aangeval en omstreeks 1237 deur Batoe Khan van die Mongoolse Ryk verwoes is. Teen 1283 was die stad herbou. Dit is tussen 1360 en 1508 deur die Groothertogdom Litaue regeer. In 1508 het Koersk deel van Moskowië geword as die staat se suidelike grensprovinsie.
In 1596 is ’n nuwe fort gebou en tot laat in die 17de eeu is dit dikwels deur die Pools-Litause Gemenebes en die Krim-khanaat aangeval. Van 1611 tot 1618 is dit deur die Pools-Litause Gemenebes regeer. Dit was daarna agtervolgens deel van die Kiëfse Goewernaat (1708-1727), Belgorod-goewernaat (1727-1779) en die Koersk-onderkoningskap (1779-1797). In 1779 het dit dorpstatus gekry en in 1797 het dit die hoofstad van die Koersk-goewernaat geword.
Die dorp het ontwikkel danksy sy voordelige ligging: Dit was geleë aan die kortste roete tussen die Krim en Moskou en die Krim en Kiëf. Nadat ’n brand Koersk in 1781 verwoes het, is ’n nuwe plan vir die dorp opgetrek waarin ’n mark die hart van die nedersetting sou uitmaak. Dit is op die sentrale plein, Rooiplein, opgerig. Kerke en skole is ook gebou.
Tydens die Tweede Wêreldoorlog is Koersk van November 1941 tot November 1943 deur die Duitsers beset. In Julie 1943 het die Slag van Koersk hier plaasgevind tussen die Duitsers en Russe. Daartydens het die dorp Prochorofka naby Koersk die middelpunt van ’n groot slag geword; dit word beskou as een van die grootste tenkveldslae in die geskiedenis. In Februarie 1944 is begin om die stad te herbou. Teen 1950 het die stad se ekonomie heeltemal herstel.
Koersk het tot in 2010 die status historiese nedersetting gehad, maar het dit intussen verloor. In 2012 het die stad sy 980ste bestaansjaar gevier.
Attraksies
Die oudste gebou in Koersk is die boonste kerk van die Drie-eenheid-klooster. Dit is ’n goeie voorbeeld van die oorgangstyl wat tipies is van die vroeë bewind van Pieter die Grote. Die stad se katedraal is tussen 1752 en 1778 in die Barokstyl gebou.
thumb|240px|Godsdienstige optog in Koersk-provinsie, deur [[Ilja Repin (1880–1883).]] thumb|180px|Sergijefsko-Kazanski-katedraal in Koersk, 1752-1778. Die Kloosterkatedraal van die Teken is nog ’n indrukwekkende gebou en is tussen 1816 en 1826 opgerig in die neoklassieke styl. Die kerk is in die tyd van die Sowjetunie beskadig toe verskeie koepels en kloktorings afgebreek is, maar daar is planne om dit te herstel.
In die moderne stad is verskeie universiteite, monumente om die Slag van Koersk van 1943 te gedenk en ’n museum ter herinnering aan die meer as 6 000 Russiese tenkeenhede wat in die slag geveg het.
Susterstede
Koersk is ’n susterstad van die volgende stede:
Goedgevonden B
Goedgevonden B is 'n 99.7% swart nedersetting, suid van Mahikeng in die Ngaka Modiri Molema-distriksmunisipaliteit van die Noordwes-provinsie van Suid-Afrika.
22 Oktober
22 Oktober is die 295ste dag van die jaar in die Gregoriaanse kalender (296ste in skrikkeljare). Daar volg nog 70 dae in die res van die jaar.
Koersk (dubbelsinnig)
Die naam Koersk kan verwys na:
Louis Guss
Louis Guss (4 Januarie 1918 – 29 September 2008) was 'n Amerikaanse akteur. Hy was bekend vir sy rolle in die rolprente Highlander (1986), Moonstruck (1987), en Find Me Guilty (2006), en in die televisiereeks CBS Summer Playhouse (1987).
Fred Gwynne
Fred Gwynne (10 Julie 1926 – 2 Julie 1993) was 'n Amerikaanse akteur en skrywer. Hy was bekend vir sy rolle in die rolprente Pet Sematary (1989) en My Cousin Vinny (1992), en in die televisiereekse Car 54, Where Are You? (1961) en The Munsters (1964).
Daniel Steyn
Daniël Wynand Steyn (gebore op 12 Mei 1923 in die Heilbron-distrik en oorlede op 17 Junie 2017 in Pretoria) was 'n Suid-Afrikaanse ingenieur en politikus.
Hy was 'n lid van die Nasionale Party, lid van die Suid-Afrikaanse Volksraad (LV) vir die kiesafdeling Wonderboom (1974-1989), adjunkminister van finansies, nywerhede, handel en toerisme (1980-1982), minister van onderwys en opleiding (1982-1983), minister van minerale en energiesake (1983-1989), minister van ekonomiese sake en tegnologie (1986-1989) in die kabinette van P.W. Botha.
Cliona topsenti
Cliona topsenti is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Cliona en tot die familie Clionaidae. Die wetenskaplike naam van die spesie is die eerste keer geldig gepubliseer in 1898 deur Lendenfeld.
Basil Kenyon
Basil James Kenyon (19 Mei 1918, Umtata - 9 Mei, 1996, Plettenbergbaai) was 'n Springbokrugbyspeler en Suid-Afrika se een-en-twintigste Springbokkaptein. Hy was ook die afrigter van die span in 1958.
Brasiliaanse peperboom
Die Brasiliaanse peperboom (Schinus terebinthifolius) is 'n boom wat genaturaliseer geraak het in Suid-Afrika vanaf Suid-Amerika en dreig om 'n indringerplant te word. Die boom groei maklik, word aangeplant en kom voor in KwaZulu-Natal en verder noordwaarts. Voëls versprei die saad van hierdie spesie.
DVD-Video
DVD-Video is die opvolger van die CD-Video- en VHS-formaat en het danksy verbeterde digitale beeld- en klankkwaliteit die gewildste medium vir tuisteaterstelsels geword. Die DVD-Video-formaat baseer op die DVD-ROM. Die maksimale speeltyd van 'n DVD-rolprent varieer na gelang van die tipe DVD-ROM waarop dit gestoor word; tweesydige DVD-Video's met twee lae op elke sy het 'n verlengde speeltyd van sowat agt ure.
Gebiedskodes (regional codes)
Die Amerikaanse rolprentnywerheid behou die reg voor om films in die buiteland op 'n later tyd vry te stel as in Noord-Amerika. By die invoering van die DVD-formaat vir rolprente dring die filmateljees daarop aan dat gebiedskodes op die skywe gestoor word, wat die gebruik van die DVD tot die ooreenstemmende gebied beperk. duimnael|regs|200px|Die gebiedskodes van die DVD-Video
DVD-tipes, stoorkapasiteit en video-speeltyd
DVD
Mary Kay Bergman
Mary Kay Bergman (5 Junie 1961 – 11 November 1999) was 'n Amerikaanse aktrise en vervaardiger. Sy was bekend vir haar rolle in die rolprente Beauty and the Beast (1991), The Hunchback of Notre Dame (1996), Hercules (1997), en South Park: Bigger, Longer & Uncut (1999).
Peter van der Merwe
Peter Laurence van der Merwe (14 Maart 1937 – 23 Januarie 2013) was 'n Suid-Afrikaanse krieketkaptein. Hy het in vyftien toetse vir Suid-Afrika gespeel en reeksseges behaal teen Engeland in 1965 en Australië in 1966.
Eersterangse loopbaan
Hy het 94 provinsiale wedstryde gespeel vir die Oostelike- en Westelike Provinsies waar hy 4 086 lopies behaal het teen 'n gemiddeld van 29.18 en 'n hoogste telling van 128. As bouler het hy 82 paaltjies geneem met beste syfers van 6/40.
Toetsloopbaan
Hy het in 15 toetse gespeel met sy debuuttoets op 6 Desember 1963 teen Australië in Brisbane. Van der Merwe het 533 lopies in sy toetsloopbaan aangeteken teen 'n gemiddeld van 25.38 per kolfbeurt. Sy hoogste telling was 76 en hy het 3 vyftigtalle behaal. As bouler het hy 1 toetspaaltjie geneem.
Toetsskeidsregter
Hy het as skeidsregter in 29 toetswedstryde en 71 Internasionale eendagwedstryde waargeneem vanaf 1992 tot 1999.
Woiwodskap Kujawië-Pommere
Kujawië-Pommere (Pools: Województwo Kujawsko-Pomorskie) is 'n Woiwodskap in sentraal-noord Pole. Die Woiwodskap is opgerig op 1 Januarie 1999 en bestaan uit die voormalige Woiwodskappe Bydgoszcz, Toruń en Włocławek. Die administratiewe sentra is Bydgoszcz en Toruń.
Cliona tropicalis
Cliona tropicalis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Cliona en tot die familie Clionaidae. Die wetenskaplike naam van die spesie is die eerste keer geldig gepubliseer in 2011 deur Cruz-Barraza, Carballo, Bautista-Guerrero & Nava.
Thomas Martin Lowry
Hy het skeikunde gestudeer onder Henry Armstrong, 'n Engelse skeikundige wat veral in die organiese chemie belang gestel het, maar ook in die aard van ione in waterige oplossings. In 1898 het Lowry Armstrong se assistent geword. In 1898 het hy die verandering van die optiese rotasie van nitro-d-kamfer met die tyd waargeneem en daaraan die naam mutasioneel verleen. In 1906 het hy lektor in skeikunde geword by die Westminster Training College. In 1912 gaan hy na Guy's Hospital Medical School en word in 1913 die skeikunde-afdeling se direkteur en die eerste skeikundeprofessor in enige mediese skool in Londen. In 1920 word hy die eerste bekleër van 'n leerstoel in fisiese chemie van die Universiteit van Cambridge.
Hy bestudeer die optiese rotasie veroorsaak deur die suur- en basis-gekataliseerde reaksies van kamfer-derivate. Hierdie werk resulteer in 'n definisie van wat 'n suur en 'n basis is wat gebaseer is op die uitwisseling van 'n proton. Hy werk onafhanklik van die Deense navorser Johannes Nicolaus Brønsted wat 'n amper identiese definisie publiseer in dieselfde jaar (1913). Vandag word hul werk dikwels die Brønsted-Lowry-teorie genoem.
DVD-RW
duimnael|regs|250px|DVD-RW-skywe DVD-RW is een van die herbeskryfbare DVD-formate wat deur die DVD-Forum goedgekeur is. DVD-RW-media kan tot 1 000 keer beskryf word. Daar is twee opname-modi: Die Video Recording- en die Video-modus. Eersgenoemde maak dit moontlik om tot 99 speellyste op die skyfie te stoor wat verander of gewis kan word. Aangesien die skyfie dan nie gefinaliseer mag word nie, kan slegs DVD-RW-opnemers en enkele DVD-spelers hierdie spesiale modus weergee. Die DVD-Video-modus is vir gebruik in gewone spelers bestem waarby die DVD-RW-skyfie afgesluit (finaliseer) moet word.
Sien ook: DVD-formate
DVD
Mathias Binswanger
Mathias Binswanger (* 10 Oktober 1962 in St. Gallen) is 'n Switserse ekonoom. Hy is professor in ekonomie aan die Universiteit van Toegepaste Wetenskap Noordwes-Switserland in Olten, privaatdosent aan die Universiteit St. Gallen, en publikus.
Sint Petersburg-ope
Die Sint Petersburg-ope (Russies: Открытый Санкт-Петербург, Otkriti Sankt-Peterboerg) is ’n professionale tennistoernooi wat op binnenshuise harde oppervlakke gespeel word. Dit is tans deel van die ATP-wêreldtoer-250-reeks. Dit word sedert 1995 jaarliks by die Petersburg-sport-en-konsertkompleks in Sint Petersburg, Rusland, gehou.
Die 2002-kampioen van die Australiese Ope, Thomas Johansson, die voormalige nr. 1-speler Marat Safin en Andy Murray is die enigste spelers wat die enkels-titel meer as een keer gewen het. Sedert 2008 het drie verskillende Russiese spelers die enkels-titel gewen: Yevgeny Kafelnikov in 1995, Marat Safin in 2000 en 2001 en Mikhail Youzhny in 2004.
Hoërskool Florida
Hoërskool Florida is 'n Afrikaanse hoërskool geleë in Florida, Roodepoort, Suid-Afrika. Die skool is bekend vir sy vele akademiese presteerders in Gauteng en in Suid-Afrika gedurende die afgelope dekade. info.gov.za
"I must also applaud the Hoërskool Florida for producing the top three learners in our province." - Premier Mbhazima Shilowa 2002
Gereformeerde kerk Edenvale
duimnael|regs|170px|Ds. J.H. Coetzee, leraar van 1960 tot 1965, sy eerste gemeente.
duimnael|regs|170px|Ds. A.S. van den Berg, die leraar van 1970 tot 1976, toe hy die bediening verlaat.
duimnael|regs|170px|Dr. Deon Lartz, die leraar sedert 2002.
Die Gereformeerde kerk Edenvale is ’n gemeente van die Gereformeerde Kerke in Suid-Afrika met sy middelpunt in die voorstad Edenvale, Gauteng, hoewel dit ook gebiede soos Bedfordview, Dowerglen, Elandsfontein, Lyndhurst, Modderfontein en Sandringham insluit.
Edenvale is in Mei 1953 uit wyke van die moedergemeente Primrose (1946) afgestig as die twaalfde Gereformeerde kerk aan die Oos-Rand. Dienste is reeds in 1949 in die omgewing gehou en twee eenderse sale is in sowel Edenvale as Primrose gebou. Albei sale is op 9 Augustus 1952 ingewy, nege maande voor die gemeente se stigting. Gou was dit te klein om al die kerkgangers soggens te huisves; daarom moes die kerk ’n skoolsaal gebruik vir die oggenderediens. Begin 1976 is ’n moderne kerkgebou in gebruik geneem. Dié gebou het geen vensters nie om die geraas van die nabygeleë snelweë uit te skakel. Lugreëling sorg vir vars lug in die gebou.
In die eeufeesjaar van die Gereformeerde Kerk het Edenvale 165 belydende lidmate gehad en Primrose 518. Einde 2001 was dit onderskeidelik 197 en 210, maar einde 2014 het Edenvale teruggesak tot 161 belydende lidmate en Primrose tot net 59. Einde 2017 was dit onderskeidelik 154 en 38.
Jennifer Coolidge
Jennifer Coolidge (gebore 28 Augustus 1961) is 'n Amerikaanse aktrise en skryfster. Sy is bekend vir haar rolle in die rolprente Legally Blonde (2001), A Mighty Wind (2003), A Cinderella Story (2004), en Robots (2005).
Romeinse syfers
Romeinse syfers verwys na die syferstelsel wat deur die Romeinse Ryk gebruik is. Die Romeine het getalle voorgestel deur middel van 'n kombinasie van letters uit die Latynse alfabet. Die getalle 1 tot 10 is as volg geskryf:
Die alledaagse gebruik van Romeinse syfers in Europa het lank na die val van die Romeinse Ryk voortgeduur. Dit is eers vanaf die 14de eeu dat die moderne Arabiese syferstelsel hom geleidelik begin vervang het.
Konteks
Die wyse waarop getalle in die antieke wêreld voorgestel is, verskil van land tot land. Sommige lande, soos Babilon, het 'n posisionele notasie gebruik soortgelyk aan die notasie wat ons vandag gebruik. In so 'n stelsel hang die waarde wat aan enige simbool geheg word af van sy posisie in die simboolstring, byvoorbeeld "9" het die waarde "9" in die string" 12349", hy het die waarde "90" in die string "492" en het die waarde "900" in die string "1942"). Ander lande soos Antieke Israel en Griekeland en Rome het 'n byvoegingstelsel gebruik waarin enige een simbool net een betekenis gehad het.
Antieke Israel en Griekeland het die eerste nege letters van hul alfabet gebruik om die getalle "1" tot "9" voor te stel, die volgende nege letters om die getalle "10", 20", ..., "90" voor te stel. Daarna het hulle het die oorblywende letters met spesiale karakters gebruik vir die getalle “100”, “200”, … “900”.
Die Romeinse sisteem het verskil van bogenoemde sisteme omdat hulle het simbole herhaal waar dir nodig is. Byvoorbeeld, die simbool "X" beteken "10", die simbool "XX" beteken "10+10" of "20" ensovoorts. Op hierdie manier het die Romeine net agt simbole nodig gehad om getalle van 1 tot 3888 voor te stel. Hulle het spesiale notasies vir groter getalle gebruik marr huklle is deesdae nie in algemene gebruik nie.
Gebruik van Romeinse Syfers
Al is die Romeinse syfers meer as twee duisend jare gelede ontwikkel, kom 'n mens nog tans teen hulle aan. Hulle verskyn dikwels op horlosies en ook saam met die kopieregtekens, veral in die rolprentbedryf. Hulle word ook dikwels gebruik vir die nommering van items soos boekhoofstuknommers en bladsynommers van die voorblaaie van 'n boek (kopieregbladsy, titelbladsy, inhoudbladsy ens.). Deesdae word Romeinse syfers soms met kleinletters geskryf, maar in die Romeinse tyd was kleinletters onbekend – alles was in hoofletters geskryf.
Hoe om Romeinse syfers te lees en te skryf
!Romeinse syfer!!Getal
Romeinse syfers word gewoonlik aangebied as 'n reeks simbole wat in afnemende volgorde gerangskik is. Wanneer hulle bymekaar getel word, gee hulle die onderliggende getal. Byvoorbeeld "XVII" beteken "X+V+I+I" = 10+5+1+1 =17. Met 'n soortgelyke analoog kan die jaar 2023 (2000+20+3) MMXXIII geskryf word.
Breuke
Alhoewel Romeinse syfers deesdae ook uitsluitlik gebruik word om heelgetalle aan te dui, het die Romeine 'n stelsel gehad om dit te gebruik om breuke aan te dui. Hulle stelsel het die kenmerk gehad dat hulle heelgetalle voorgestel het deur 'n desimale notasie te gebruik, maar breuke met 'n duodesimale stelsel voorgestel het. Om dit te kan doen, het hulle twee verdere simbole bekendgestel: "S" wat 'n halwe verteenwoordig en 'n kolletjie wat 'n twaalfde verteenwoordig. As daar meer as een kolletjie was, is hulle in 'n verskeidenheid patrone gerangskik.
Die Romeine het breuke tot 1⁄288 gebruik, maar hierdie breuke word amper nooit anders as akademiese tekste gesien nie. As 'n voorbeeld in die gebruik van breuke, skryf die Romeine "9 3⁄4" as "IXS∴" (-1+10+1⁄2+3⁄12).
GaMogopa
GaMogopa is 'n 99% swart nedersetting in die Noordwes-provinsie van Suid-Afrika. Dit is 25 km noord van Ventersdorp geleë.
Vijftigers
Die Vijftigers (in Suid-Afrika bekend as die Vyftigers) was 'n literêre beweging in Nederland en België bestaande uit 'n groep jong digters wat aan die einde van die 1940's vernuwing in die Nederlandstalige poësie gebring het.
Agtergrond
Die Vijftigers se verset teen die kunsopvattings van hul voorgangers is verwoord in die frase "Er is een lyriek die wij afschaffen". Dit gaan hier veral om die digters Lucebert, Hugo Claus en Gerrit Kouwenaar. Hulle was voorheen betrokke by 'n groep jong Deense, Belgiese en Nederlandse kunstenaars, bekend as die COBRA-beweging, wat in Kopenhagen, Brussel en Amsterdam werksaam was. Volgens hierdie kunstenaars -wat Karel Appel, Guillaume Beverloo Corneille en Constant Nieuwenhuijs ingesluit het -kon egte vitale kuns slegs gemaak word deur werklik vrye mense. Enigiets wat in die pad van daardie vryheid gestaan het moes beveg word. Estetiese gebruike was by uitstek dinge wat hierdie vryheid belemmer het, en daarom moes kuns weer regstreeks vanuit die oerbronne put: spontaneïteit en direktheid was belangrik. Hulle het veral voorbeelde van onmiddellike uitdrukking, wat onbelemmer was deur allerlei estetiese lae, in kindertekeninge en in Afrika-volkskuns gevind. Hulle poësie kan gesien word as 'n teenreaksie op die veel meer saaklike "poésie parlante" van die 1930's.
Die digters van die Beweging van Vijftig het veral na die uitdrukking van die totale mens gesoek, dit wil sê, sowel gevoel as verstand. Hulle was daarom teen die denkrigting wat die werklikheid in kategorieë verdeel het; "Denken met tong en handen", soos Jan G. Elburg dit verwoord het.
Terselfdertyd het hulle 'n afkeer gehad in wat hulle as gekunsteld beskou het. Hulle het hul aangetrokke gevoel tot die spontane, soos dit ook in die surrealisme voorkom. Hierdie drang na onbelemmerde uiting, vry van allerhande vormbeperkings, het daartoe gelei dat hulle veral tipiese vormaspekte verwerp het. Hulle het, net soos die ekspressioniste, byna geen rym (altans geen eindrym) en geen gewone versvorme gebruik nie en dikwels ook leestekens en hoofletters in hul gedigte weggelaat. Dikwels was dit nie seker waar een sin eindig en die volgende begin nie. So was sinne byvoorbeeld dikwels vatbaar vir meerdere uitlegte. Hiermee wou hulle die invloed van logiese denke verminder. Daar is ook na hierdie poësie verwys as eksperimentele poësie of vrye poësie, en die Vijftigers het derhalwe ook bekendgestaan as die Eksperimentaliste.
Die Vijftigers het ook soms Dadaïstiese aktiwiteite onderneem. Lucebert het byvoorbeeld soos 'n keiser aangetrek toe hy in 1954 die poësieprys van die munisipaliteit van Amsterdam ontvang het.
Ontvangs
Nie almal was ewe ingenome met die Vijftigers se poësie nie. Dit is dikwels beskou as 'n gebrabbel. Jan Hanlo se gedig Oote is deur die Eerste Kamer as kinderlike gebrabbel en dekadent bestempel. Bertus Aafjes het in die Elseviers Weekblad in 'n artikel getiteld "SS de poëzie binnen gemarcheerd?" daaroor geskryf.
Lede
Tot die beweging van Vijftig word gereken:
Poësie
Die poësie van Leo Vroman vorm 'n brug tussen die ouer, meer saaklike poësie en die eksperimentele poësie.
Sunzi
Sunzi of Sun Tzu (Chinees: 孙子)) (Huimin, omstreeks 544 vC – ?, omstreeks 496 vC) was 'n Chinese generaal, militêre strateeg, en filosoof wat in die tydperk van die Lente en die Herfs van antieke China gelewe het. Sunzi word tradisioneel geag as die outeur van Die krygskuns, wat invloedryk in beide die Ooste en Weste was. Hy word vandag nog as 'n legendariese historiese figuur in dele van Asië gesien. Sunzi se geboortenaam was Sun Wu en hy het buite sy familie as Tsjantsjing bekend gestaan. In die Weste staan hy vernaamlik as Sunzi of Sun Tzu bekend, wat "Meester Sun" beteken. Sunzi is die Pinyin-transliterasie en Sun Tzu is die Wade-Giles-transliterasie.
Lewensloop
Sunzi is gebore met die naam Sun Wu, maar was ook bekend as Changqing. Volgens die Chinese historikus Sima Qian is hy in Wu gebore en het hy as generaal in koning Helü se hof gedien.
Opleiding van haremvroue
Die Koninkryk van Wu is bedreig deur die naburige en baie magtiger Chu. Om hierdie bedreiging te hanteer, het die koning Sunzi om raad gevra. Sunzi het verklaar dat hy enige persoon kon oplei om 'n voortreflike vegter te wees en dat hy met Wu se leër Chu se leër wat tien keer groter was kon verslaan. Volgens legende sou Sunzi dan sy militêre sienings duidelik maak.
Koning Helü het besluit om hom eers 'n toets te gee en het hom gevra of hy die 180 haremvroue as gedissiplineerde vegters kon oplei. Dit was 'n onmoontlike taak, aangesien hierdie vroue bederf was en geen kennis van die wêreld buite die paleis gehad het nie. Tog het Sunzi die uitdaging aanvaar. Hy het die twee dames wat die koning die meeste bemin het as offisiere aangestel. Hy het hulle opdrag gegee om, wanneer die tromme gehoor word, die res van die vroue 'n paar basiese bewegings te laat uitvoer. Toe die tromme klink, het die vrouens egtern net gelag. Hy het die bevel 'n tweede keer gegee, hierdie keer om seker te maak almal verstaan, maar weer was daar 'n gelag. Sunzi het toe vir hulle gesê dit is die generaal se skuld wanneer 'n bevel nie verstaan word nie, maar wanneer die bevel duidelik was en dit nie uitgevoer word nie, is dit die offisiere se skuld. Tot die afgryse van die vroue het hy die twee offisiere op die plek onthoof. Hierna het hy twee nuwe offisiere aangestel en die opdragte is foutloos uitgevoer. Die koning was oortuig en Sunzi het die opperbevelvoerder van Wu se 30 000 soldate geword.
Die oorlog met Chu
Na 'n tydperk van opleiding het Sunzi 'n onverwagte skuif gemaak. In plaas daarvan om vir 'n aanval van Chu te wag, het hy Chu self binnegeval en sy teenstander, generaal Nang Wa, verras. Omdat hy 'n kleiner leër gehad het, het hy 'n direkte konfrontasie vermy en eerder verrassingsaanvalle teen Chu se kleiner en swakker weermageenhede geloods. Hierdie guerrilla-taktiek het nie net Chu se soldate en leiers gedemotiveer nie, dit het ook hul land gekos en sommige van Chu se bondgenote het na Wu oorgeloop. Boonop het hy insig gekry in die manier waarop Chu se weermag gereageer het en sodoende 'n prentjie gekry van hoe Nang Wa gedink het. Dit sou later basiese beginsels in sy boek word. Sunzi het verklaar dat die gevegsplekke gekies moet word waar daar 'n voordeel is en 'n mens moet leer om die reaksies van die opponent so goed moontlik te voorspel. Nang Wa het gekies om Sunzi voor 'n dilemma te stel. Hy het 'n groot deel van sy leër gestuur om die kleiner staat Cai te verower. Cai was vir 'n lang tyd 'n bondgenoot van Chu, maar het na Wu oorgeloop. Die koning van Cai het 'n versoek om hulp aan Sunzi gestuur. Dit het Sunzi voor 'n dilemma gestel. As hy Cai te hulp sou kom, sou hy deur die sterker leër van Nang Wa verslaan word. As hy niks doen nie, sou Cai verower word en sy bondgenote sou van hom wegdraai. Sunzi het met nog 'n slenter vorendag gekom. Hy het Nang Wa van Cai weggelok deur 'n klein weermageenheid teen hom te stuur. Hierdie weermageenheid was omsingel, maar omdat hulle geen ander keuse gehad het as om vir hul lewe te veg nie, het hulle in baie sterk krygers verander. Ook dit sou deel van sy filosofie word: 'n soldaat wat moet kies tussen doodgaan of veg, sal enigiets doen om te oorleef en sodoende formidabele prestasies behaal. Sunzi het die grootste deel van sy leër na die Ying, die hoofstad van Chu, gestuur. Dit het geblyk 'n belangrike stap te wees. Sunzi kon dalk nie vir Ying inneem nie, maar Nang Wa wou nie hê dat die eer vir die verdediging van die hoofstad na 'n ander generaal moes gaan nie en het agter hom aan gekom. Nang Wa is deur Sunzi in 'n lokval gelei en sy reeds gedemotiveerde en ongedissiplineerde soldate is oorwin. Hiermee het Sunzi Chu se totsle leër verslaan en die oorlog is gewen.
Ná die oorlog het Sunzi verdwyn en hy sou later sy boek skryf. Dit is nie duidelik hoekom Sunzi verkies het om te onttrek nie. Hy het dalk vertroue in sy eie koning verloor of weggedraai van die hof, waar interne magstryde begin ontvou het nadat die eksterne vyand verslaan was.
Nalatenskap
Sien Die krygskuns vir die hoofartikel oor hierdie onderwerp.
Daar is onder sommige kenners twyfel of Sunzi enigsins geleef het en of hy op gie generaal Sun Bin gebaseer is. Ook kan die boek Die krygskuns 'n samevoeging wees van verskillende oorlogstrategieë van verskillende generaals uit verskillende prinsdomme. Die boek sou 'n groot invloed hê op die strategieë wat in die latere Tydperk van die Strydende State (481 - 403) gebruik is. Die boek sou vir 'n lang tyd 'n geheim bly buite die howe van die verskillende Chinese prinsdomme, maar dit het later in Japan opgeduik. Daar word gesê dat die daimyo Takeda Shingen (1521 - 1573) onverbeterlik geword het deur die beginsels van Sunzi te volg en een van die magtigste manne in die land te word en dan sy eie strategie genaamd Furinkazan te skryf. In 1772 sou die Franse sendeling Jean Joseph Marie Amiot die boek in Frans vertaal. Dit het 'n standaardwerk geword wat deur alle groot strateë bestudeer sou word en dus ook 'n belangrike rol in die Westerse wêreld sou speel. Vandag is daar spesiale uitgawes wat op bestuurders en prokureurs gemik is.
Gert Kotzé
Gert Jeremias Kotzé (1929-2010) was 'n Suid-Afrikaanse politikus, lid van die Nasionale Party, lid van die Volksraad van Suid-Afrika vir die kiesafdeling Malmesbury (1974-1994), Minister van die Omgewing en Waterwese (1986-1989) in die Tweede kabinet van P.W. Botha en daarna in die Kabinet van F.W. de Klerk as Minister van Waterwese en Bosbou (1990-1991).
Lewensloop
Gert Kotzé, 'n boer en wynbouer in die wynstreek Riebeek-Kasteel (Kaapprovinsie), het in 1974 tot die parlement toegetree. Hy het sy eerste regeringsfunksies as adjunkminister vir landbou-ekonomie in die regering van P.W. Botha uitgeoefen. Daarna word hy op 31 Mei 1987 bevorder tot die pos van Minister van die Omgewing en Waterwese, 'n pos wat hy in die regering van F.W. de Klerk behou het tot 12 November 1990, toe hy Minister van Waterwese en Bosbou geword het.
Hy het die regering in September 1991 verlaat en laastens ook die politiek in 1994 om aandag aan sy plaas te wy.
William Haade
William Haade (2 Maart 1903 – 15 November 1966) was 'n Amerikaanse akteur. Hy was bekend vir sy rolle in die rolprente Kid Galahad (1937), My Pal Trigger (1946), Key Largo (1948), en ''Oh! Susanna'' (1951).
Witkaree
Die witkaree (Searsia pendulina) is 'n boom wat op rivieroewers voorkom langs die Oranjerivier in Namibië, die Noord-Kaap en die Vrystaat. Die boom word wyd aangeplant en is soms moeilik om te identifiseer weens verbastering. Die boom se blare is dunner as die van die Karee.
Die boom se FSA-nommer is 396.2.
Sentraal-Europa
Sentraal-Europa is 'n geografiese gebied in die middel van Europa, tussen Oos-Europa en Wes-Europa.
Tsimeng
Tsimeng is 'n nedersetting in die Fetakgomo Tubatse Plaaslike Munisipaliteit, Sekhukhune in die Limpopoprovinsie van Suid-Afrika.
Sentraal-Europa
Lande in Sentraal-Europa
Die volgende lande, van noord na suid, word algemeen as deel van Sentraal-Europa geag:
Dorothy Bernard
Dorothy Bernard (25 Junie 1890 – 14 Desember 1955) was 'n Amerikaanse aktrise. Sy was bekend vir haar rolle in die rolprente The Little Gypsy (1915), The Rainbow (1917), Little Women (1918), en The Wild Goose (1921).
23 Oktober
23 Oktober is die 296ste dag van die jaar in die Gregoriaanse kalender (297ste in skrikkeljare). Daar volg nog 69 dae in die res van die jaar.
Lys Pim Fortuyn
Die Lys Pim Fortuyn (Nederlands: Lijst Pim Fortuyn, LPF) was 'n Nederlandse populistiese politieke party, wat op 14 Februarie 2002 gestig en op 1 Januarie 2008 opgehef is.
Die oprigter was die op 6 Mei 2002 vermoorde sosioloog Pim Fortuyn. By die verkiesings vir die Tweede Kamer van 15 Mei 2002 het die Lys Pim Fortuyn 26 setels behaal. Met die christen-demokratiese Christen-Demokratiese Appèl (CDA) en die regs-liberale Volksparty vir Vryheid en Demokrasie (VVD) het die LPF op 22 Julie 2002 die Balkenende I-kabinet gevorm. Vanweë die deurlopende rusies in die LPF (veral tussen adjunk-premier Bomhoff en minister van Ekonomiese Sake Heinsbroek) het die kabinet al op 16 Oktober 2002 geval; tot 27 Mei 2003 was die kabinet demissionêr. By die verkiesings van die Tweede Kamer in 2003 het die Lys Pim Fortuyn nog slegs 8 setels behaal en by die verkiesings in 2006 0 setels.
Die Party vir die Vryheid van Geert Wilders kan as 'n voorsetting van die Lys Pim Fortuyn beskou word.
Carrie Coon
Carrie Coon (gebore 24 Januarie 1981) is 'n Amerikaanse aktrise en vervaardiger. Sy is bekend vir haar rolle in die rolprente Gone Girl (2014), The Post (2017), en Avengers: Infinity War (2018), en in die televisiereeks The Leftovers (2014).
Doornkop, Noordwes
Doornkop is 'n 98% swart nedersetting in die Noordwes-provinsie van Suid-Afrika. Dit is 18 km noord van Ventersdorp geleë.
Cliona undulata
Cliona undulata is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Cliona en tot die familie Clionaidae. Die wetenskaplike naam van die spesie is die eerste keer geldig gepubliseer in 1919 deur George & Wilson.
Bogalatladi
Bogalatladi is 'n nedersetting in die Fetakgomo Tubatse Plaaslike Munisipaliteit, Sekhukhune in die Limpopoprovinsie van Suid-Afrika.
George Hackathorne
George Hackathorne (13 Februarie 1896 – 25 Junie 1940) was 'n Amerikaanse akteur. Hy was bekend vir sy rolle in die rolprente Tom Sawyer (1917), The Little Minister (1921), Merry-Go-Round (1923), en Captain of the Guard (1930).
Edinburgh Rugby
Edinburgh Rugby, voorheen Edinburgh Reivers en Edinburgh Gunners, is een van die twee professionele rugbyspanne van Skotland. Hulle ding mee in die Guiness Pro14 en die Europese Rugbykampioenebeker.
Die oorspronklike Endinburgh Distrikklub het in 1872 hul eerste interdistrikwedstryd teen Glasgow Distrik gespeel en die wedstryd met 3-0 gewen.
Die amateurdistrik is met die koms van professionele rugby omskep in Edinburgh Rugby en het in 1996 om die Heinekenbeker begin meeding. Hul beste seisoen tot dusver was in 2011-’12 toe hulle die halfeindrondte gehaal het en naelskraap met 22-19 teen Ulster verloor het. Die die klub se kwarteindstryd teen Toulouse het vir die klub ’n rekordskare van 38 000 op Murrayfield besorg. In 2003-’04 het Edinburgh die eerste Skotse span geword om ’n kwarteindstryd te haal.
In 2014-’15 het Edinburgh die eerste Skotse klub geword om een van Europa se belangrikste eindstryde te haal toe hulle in die Europese Rugbyuitdaagbeker op Twickenham Stoop teen Gloucester Rugby te staan gekom het. <!--
Kinderskoene
Op 24 Julie 2003 is aangekondig dat die nuwe span wat Neath RVK en Swansea RVK]] verteenwoordig, as die Neath-Swansea Ospreys (Visvalke) bekend sou staan. Die Ospreys-gedeelte van die naam is geïnspireer deur die gebruik van dié voël as Swansea RVK se eeufeeswapen. Lyn Jones, voormalige afrigter van Neath RVK is as hoofafrigter aangewys en hy het Scott Gibbs as eerste kaptein aangewys. Op 5 September 2003 het die span hul eerste kompeterende wedstryd, ’n Keltiese Ligabeker-wedstryd met ’n oorwinning van 41–30 oor Ulster op The Gnoll in Neath gespeel. Leeds Tykes was die Ospreys se eerste opponent in die Heinekenbeker in ’n wedstryd wat die Ospreys op 7 Desember 2003 met 29–20 verloor het. Hulle het gesukkel om na hierdie verlies te herstel en het onderaan hul poel geëindig met hul enigste oorwinning teen Tykes in die laaste ronde op Tykes se tuisveld, St. Helens. In Wallis het hulle nie alle aansien verloor nie deur Cardiff Blues vir die vyfde plek in die Keltiese Ligabeker uit te knikker.
Na die val van die Celtic Warriors op 1 Junie 2004 is Neath-Swansea Ospreys se grense uitgebrei om ’n groot gedeelte van die Bridgend- en Ogmore-areas ten ooste in te sluit. Weens logistieke redes is egter besluit dat tuiswedstryde op Bridgend RVK se Breweryveld gespeel sou word. David Bishop, Brent Cockbain, Ryan Jones en Sonny Parker wat voorheen vir die Warriors gespeel het, het kontrakte met die Ospreys onderteken.
2004-2007
Die 2004-’05-seisoen was heelwat beter vir die span. ’n Volgepakte stadion was op 26 Maart 2005 ooggetuie van Ospreys se sege vir silwerware. ’n Oorwinning van 29–12 oor Edinburgh met twee rondtes oor, was genoeg om as kampioen gekroon te word. Twee indrukwekkende oorwinnings oor Harlequins was nie genoeg om Munster in die poelfase van die daardie jaar se Heinekenbeker te klop nie. Op 14 Mei 2005 is aangekondig dat die ‘Neath-Swansea’-deel van die naam laat vaar sou word en dat die span voortaan slegs as Ospreys bekend sou staan. In die volgende seisoen het hulle in ’n teleurstellende sewende plek in die Keltiese Ligabeker geëindig. In die Heinekenbeker het hulle teen Leicester Tigers, Stade Français en ASM Clermont Auvergne en het derde in hulle poel geëindig met oorwinnings oor Stade Français en Leicster. Aan die einde van 2006 is aangekondig dat Justin Marshall ’n kontrak met Ospreys onderteken het.
Die Ospreys het weer die 2006-’07-seisoen gewen. Hierdie toernooisege het beteken dat hulle die eerste span was wat vir ’n tweede keer die Keltiese Ligabeker kon wen. In Februarie 2008 was 13 van die spelers vir Wallis se nasionale rugbyspan by Ospreys gekontrakteer. Dit was ’n rekordaantal spelers van een streek vir die Walliese span. In die 2007-’08-seisoen het die Ospreys vir die eerste maal die kwarteindrondte van die Heinekenbeker gehaal maar op verrassende wyse teen Saracens verloor. Die volgende week het hulle egter EDF Energy-beker gewen toe hulle teen Leicester Tigers op Twickenham gewen het.
Toe dit in November 2006 duidelik word dat Wallis ‘A’ nie teen die Australiese ‘A’-span sou speel tydens laasgenoemde se Europese toer sou speel nie, het die Ospreys die eerste Walliese streekspan geword wat teen ’n groot internasionale span gespeel het sedert streekrugby in Wallis begin het. Die Ospreys het hierdie wedstryd met 24–16 gewen. Na hul oorwinning oor die Wallabies het die term Ospreylië in die omgangstaal gebruiklik geword en ondersteuners het dit begin gebruik as die geografiese gebied wat deur die span gedek word en na hulself as ‘Ospreyliërs’ begin verwys. Peter Black, Lid van die Vergadering vir suidwes Wallis, het hom op sy woernaal as die LV vir Ospreylië verklaar.
Op 23 Februarie 2007 het die Ospreys hul eerste ‘A’-spanwedstryd teen Newport-Gwent Dragons ‘A’ op Bridgend gespeel. Dit was die eerste ‘A’-spanwedstryd tussen Walliese streekspanne. Die Ospreys het die wedstryd met 22–10 verloor. Hulle het in April ook teen Worcester ‘A’ gespeel en met 24–23 verloor.
2008-2011
Na ’n teleurstellende 2007-’08-seisoen het Lyn Jones as afrigter bedank. Hy is deur Scott Johnson, voormalige hoofafrigter van die Walliese nasionale span en aanvalsafrigter toe Wallis in 2005 die Sesnasies-toernooi vir die eerste keer in 27 jaar gewen het, opgevolg. Op 21 April 2009 is ses van die Ospreys se spelers in die toerspan van die Britse en Ierse Leeus na Suid-Afrika ingesluit; Lee Byrne, Tommy Bowe, Shane Williams, Mike Phillips, Alun Wyn Jones en Adam Jones. Een noemenswaardige weglating was dié van Ryan Jones, kaptein van die Ospreys en Wallis. Voorts is aangekondig dat die voormalige All Black-kaptein, Jerry Collins wat aan die einde van 2008 uit internasionale rugby getree het, hom by die Ospreys sou aansluit.